تورکیه فوتبول فدراسیونونون انتیظام کومیته‌سی "قالاتاسارای"ین مربیسی فاتح تریمین 4 اویونلوق جزاسینی 3-ا ائندیریب.
تجروبه‌لی متخصص، همچنین 19 مین یوخ، 13 مین تورک لیره‌سی جریمه اؤده‌یه‌جک.
بئله‌لیکله او، تورکیه سوپرلیگینده  "کاسیم پاشا، "مالاتیاسپور" و "فنرباخچا" ایله اویون‌لاردا تکنیکی زونادا یئر آلا بیلمه‌یه‌جک.
قئید ائدک کی، فاتح تریمین اؤلکه شامپیوناتی‌نین 3-جو توروندا "کایسری سپور"لا موسابیقه دن سونراکی آچیقلاماسی ایدمان قایدا‌لارینا ضد حساب ائدیلدیگی اوچون او، اولجه 4 اویونلوق جزالاندیریلمیشدی.
